
საქართველოს მთავრობის
განკარგულება №1465
2017 წლის 17 ივლისი
ქ. თბილისი
გარდაბნის მუნიციპალიტეტში 230 მგვტ სიმძლავრის კომბინირებული ციკლის თბოელექტროსადგურის პროექტის განხორციელების მიზნით გასატარებელი ღონისძიებების თაობაზე
საქართველოს ზოგადი ადმინისტრაციული კოდექსის 63-ე მუხლის თანახმად, „გარდაბნის მუნიციპალიტეტში 230 მგვტ სიმძლავრის კომბინირებული ციკლის თბოელექტროსადგურის პროექტის განხორციელების მიზნით გასატარებელი ღონისძიებების თაობაზე“ საქართველოს მთავრობის 2016 წლის 17 სექტემბრის №1932 განკარგულებაში შეტანილ იქნეს ცვლილება და განკარგულებას დაემატოს შემდეგი შინაარსის მე-6 პუნქტი: 
„6. ჩინეთის ინდუსტრიული და კომერციული ბანკისგან (ICBC) სესხის მოზიდვის მიზნით, ამ განკარგულების პირველი პუნქტის „ბ“ ქვეპუნქტით განსაზღვრული მომსახურების (მათ შორის: სადაზღვევო, იურიდიული, საკონსულტაციო, საბანკო/საფინანსო) განხორციელების ვადა განისაზღვროს არაუგვიანეს 2017 წლის 30 სექტემბრით.“. 

